section_heading: Zemljopis
paragraph_text: Montgomery je smješten u središnjem dijelu Alabame, na jugu SAD-a. Nalazi se na rijeci Alabami, nedaleko od mjesta gdje ona nastaje spajanjem rijeka Coosa i Tallapoosa. Grad je na riječnom meandru koji se naziva Buzzard Island. Reljef je nizinski (dio nizine uz obalu Meksičkog zaljeva). U blizini su jezera Cobbs Lake i Crescent Lake. Klima je vlažna suptropska. Ljeta su vruća, a zime blage i cijele godine ima mnogo padalina.